**Zo zasadania predstavenstva Slovenskej asociácie**

**pohrebných a kremačných služieb**

**v Bratislave, dňa 5. 2. 2025**

Zasadanie sa konalo v sídle SAPaKS, na Trojičnom námestí 12, v Bratislave a zúčastnili sa na ňom všetci členovia predstavenstva asociácie, viď prezenčná listina.

**Program zasadania:**

1. Zahájenie
2. Príprava Konferencie PS na Slovensku
3. Návrh na prijatie nových členov
4. Hlasovanie o prijatí členov
5. Výstava Funermostra 2025, Valencia
6. Diskusia
7. Záver
8. **bod programu:**

Zasadnutie zahájil predseda SAPaKS, pán Ladislav Stríž, privítal prítomných.

1. **bod programu:**

Príprava termínu konania Konferencie PS, plánovanie obsahu a možná spolupráca so štátnymi orgánmi na základe programového obsahu akcie.

1. **bod programu:**

Návrh na prijatie za riadnych členov asociácie predniesol Michal Katreniak, zdôraznil, že navrhovaný kandidát splnil podmienky prijatia, a v súlade s článkom III. bod 5. Stanov Slovenskej asociácie pohrebných a kremačných služieb odporučil prijať ho za riadneho člena.

1. **bod programu:**

Predseda Slovenskej asociácie pohrebných a kremačných služieb dal o návrhu člena predstavenstva *„O prijatí nových členov“* hlasovať. Všetci členovia predstavenstva sa v hlasovaní vyjadrili za prijatie navrhovaného kandidáta.

V súlade so Stanovami asociácie, podľa Článku III. a Článku V. bod 2. boli za riadnych členov prijatí:

• *Technické a záhradnícke služby Michalovce; Stredisko správy mestských cintorínov*

• *Pohrebný podnik Pezinok – PPP s.r.o.*

• *Pohrebné služby Cherubín, Torysa*

1. **bod programu:**

Vladimír Ecker informoval o možnosti zúčastniť sa výstavy Funermostra 2025 v španielskej Valencii v termíne 14.-16.10. 2025. Po dohode prítomných bude táto možnosť prezentovaná aj na stránkach SAPaKS, vrátane Slovenského pohrebníctva.

1. **bod programu:**

V diskusii sa predebatovala súčasná situácia v oblasti pohrebných služieb na Slovensku. Ide najmä o pretrvávajúci nelegálny stav vývozov zosnulých na Ukrajinu, riešenie problémov s matrikami, ktoré nie sú dostatočne informované svojimi nadradenými orgánmi. Preto sa prítomní dohodli na nutnosti čím skôr zorganizovať stretnutie v rámci MZ SR a jemu podliehajúcemu ÚVZ SR. Prítomní neobišli ani problém s monopolným postavením a správaním sa pri určovaní cenotvorby v západoslovenskom kraji, ktorý by mal riešiť aj Protimonopolný úrad SR na ktorý sa Asociácia obráti.

1. **bod programu:**

V závere predseda poďakoval prítomným za ich účasť a ukončil zasadanie.

V Bratislave, 5. 2. 2025

.......................................................

Predseda L. Stríž

.......................................................

 Podpredseda V. Ecker

.......................................................

 Podpredseda M. Katreniak

Zápisnicu vyhotovil prítomný zapisovateľ Pavel Ondera